หมอชาวนา
ต้องบอกว่าขณะนี้ นพ.วรงค์ เดชกิจวิกรม สส.พิษณุโลก พรรคประชาธิปัตย์ ได้แปรสภาพจาก &#8220;หมอปากแดง&#8221; มาเป็น &#8220;หมอปากกล้าที่ตามกัดตามจิกนโยบายจำนำข้าวทุกเมล็ด&#8221; ของรัฐบาลได้อย่างชนิดหาตัวจับยาก
1 เม.ย. 2556

ต้องบอกว่าขณะนี้ นพ.วรงค์ เดชกิจวิกรม สส.พิษณุโลก พรรคประชาธิปัตย์ ได้แปรสภาพจาก “หมอปากแดง” มาเป็น “หมอปากกล้าที่ตามกัดตามจิกนโยบายจำนำข้าวทุกเมล็ด” ของรัฐบาลได้อย่างชนิดหาตัวจับยาก
31 มี.ค.ที่ผ่านมา ครม.สัญญจรมีมติคุมเข้มการรับจำนำข้าวนาปรังปุ๊บ กริ๊งกร๊างไปถามหมอวรงค์ปุ๊บ ได้ฟามปั๊บ
หมอวรงค์ บอกว่า ไม่เห็นด้วยกับมติคณะรัฐมนตรี (ครม.) ที่เห็นชอบมาตรการไม่รับจำนำข้าวเปลือกที่มีอายุน้อยกว่า 110 วัน และพันธุ์ข้าว 18 สายพันธุ์เข้าร่วมโครงการรับจำนำข้าว 
หนึ่ง เท่ากับรัฐบาลผิดสัญญาที่ให้กับประชาชนว่าจะรับจำนำข้าวทุกเมล็ด 
สอง เป็นการจำกัดสิทธิของประชาชนผ่านการจำกัดสายพันธุ์และอายุข้าว
สาม เป็นการหาทางลงให้กับรัฐบาลเพื่อลดปริมาณข้าวที่จะไหลเข้าสู่โครงการ เนื่องจากรัฐบาลเริ่มประสบปัญหากับงบประมาณไม่เพียงพอและขาดสภาพคล่องจากโครงการรับจำนำ
นพ.วรงค์ บอกอีกว่า การจำกัดพันธุ์และอายุของข้าวส่งผลกระทบต่อชาวนาหลายรายที่หว่านข้าวหรือเตรียมเก็บเกี่ยวเมล็ดข้าว เพราะไม่สามารถนำข้าวเข้าร่วมโครงการรับจำนำของรัฐบาลได้ 
ทั้งๆ ที่เรื่องแบบนี้ รัฐบาลควรแจ้งประชาชนล่วงหน้าอย่างน้อย 34 เดือน 
ขณะเดียวกัน มติที่สั่งยกเลิกไม่ให้กลุ่มเกษตรกรหรือสหกรณ์เป็นผู้รวบรวมข้าวจากเกษตรกรเพื่อมาจำนำ หมอวรงค์ ก็ชี้โพรงว่า ในทางหนึ่งอาจมองได้ว่ารัฐบาลต้องการป้องกันการสวมสิทธิในโครงการ แต่จากการลงพื้นที่ที่ผ่านมา พบว่า มีชาวนาจำนวนไม่น้อยอยู่ไกลจากโรงสีข้าวนับ 7080 กิโลเมตร ประกอบกับมีจำนวนที่นาน้อยและมีผลผลิตข้าวอาจไม่ถึง 3 เกวียน จึงต้องอาศัยการรวมกลุ่มหรือสหกรณ์ในการขนส่งข้าว เพื่อลดต้นทุนการขนส่ง 
ดังนั้น การจำกัดให้ชาวนาส่งข้าวเข้าโครงการเป็นรายบุคคล ทำให้เกษตรกรรายย่อยที่มีผลผลิตข้าวน้อยเดือดร้อนอย่างหนักแน่นอน 
“การตัดสิทธิประชาชนไม่ให้รวบรวมข้าว เป็นอีกกรณีที่สะท้อนว่ารัฐบาลต้องการลดปริมาณข้าวที่ไหลสู่โครงการเพื่อหาทางลงให้กับรัฐเอง ดังนั้นหากรัฐบาลจะอ้างว่าป้องกันการสวมสิทธิก็ควรหามาตรการป้องกันการทุจริตวิธีอื่น เพราะแม้จะตัดสิทธิกลุ่มคน แต่อาจมีบุคคลไปซื้อข้าวจากชาวนารายย่อยมาสวมสิทธิได้อยู่ดี” นพ.วรงค์ กล่าว
จากหมอรักษาคน แปลงกายมาเป็นหมอชาวนาไปแล้ว